
<<ทางลัดสู่จุดรวมพล>>

     ห้าง The Hub ติดกับ Zeer รังสิต ชั้น 2 อยู่บริเวณทางเชื่อมครับ 

<<ผู้กองบรรยายภารกิจก่อนปฎิบัติการ>>

     The hub ที่ทางห้าง Zeer รังสิต ก่อสร้างเพิ่มเติมขึ้นมา เสริมสร้างความพึงพอใจให้น้อง GB ได้มาก เพราะมีที่จอดรถในร่มเพิ่มขึ้น 555+ ...ไม่ใช่สิ เป็นจุดศูนย์รวมการค้า ที่ครบเครื่องมากขึ้นเพราะมีจำพวกเสื้อผ้า และร้านอาหารก็มาเปิดเพิ่มแอบๆอยู่เป็นกระสัย และก็มีร้านที่ได้รับความนิยมอยู่พอสมควรจ๊ะ โดยร้าน Aberta ดูลูกค้าหนาแน่นด้านในไม่เบา เราเลยดูสนใจเป็นพิเศษ พร้อมโปรโมชั่นที่กระแทรกหน้าทางเข้า พาเราเข้าร้านอย่างง่ายดาย 555+

     กาแฟและเครื่องดื่มในร้าน ก็มีให้ทานตามสูตรร้านทั่วไป แต่ก็มีสูตรกาแฟแบบเฉพาะตัวๆ มีให้ลองกันนะตะเอง ทั้งสูตร คลีโอพัตรา รักษาใบหน้าให้อ่อนเยาว์ ลดริ้วรอย  แก้ปากห้อย คล้อยยาน ทานผัวหอมเมีย ทานเมียหอมกิ๊ก (เอ่อ ... 4 อันหลังๆ ไม่น่าใช่นะค่ะพี่ 555+ )เรียกว่าเลิกใช้ครีมกระปุกละหมื่น มาทานกาแฟกันเถอะ (เค้าว่างั้น 555+) และมีสูตรจักรพรรดิ์ ไม่รู้ทานแล้วจะมีอะไรเหมือนจักรพรรดิ์ หรือคงทานแล้วมีสิทธิ์แลกซื้อ จักร กะ พัด รึเปล่า (มุข 5 บาท 10 บาทเล่นหมดจริงๆ 555+)  ทานคู่ไปกับของคาวและหวานประเภท วาฟเฟิล โทสท์ แพนเค้ก เครปหรือแม้แต่บิงซู ก็อู้ฮูกันได้นะจ๊ะ

     กลับมาเรื่องที่มีสาระกันต่อดีกว่า 555+ สำหรับเราสามารถได้รับผลประโยขน์มากขึ้น จากการจรดนิ้วกด check in, like หรือ share รับไปแน่ๆ ส่วนลด 10 % ส่วนใครขยันทาน ปานเค้าจะแบ่งหุ้นร้านให้ 555+ จัดไปกับแต้มสะสม ทานครบ 10 แก้ว ได้ 1 แก้วฟรีจ๊ะ อีกทั้งโปรโมชั่นเร้าใจสั่งเครื่องดื่มทานไป ได้ขนมมาทานเล่นๆ 1 กล่อง เราด้อมๆมองๆ ก่อนจะสั่งกดรับสิทธิ์ส่วนลดก่อนสิค่ะ กลัวจะไม่ได้ 555+ ได้เครื่องดื่มและขนมมาทานสบายใจ เหลือบไปมองเห็นน้ำฟรีตรงด้านหน้า เลยนั่งยิ้มอย่างสบายใจ เขียนรีวิวกันต่อไปจ๊ะ 55555+

<<เป้าหมายที่เข้าโจมตี >>

     - Emperor coffee ( Ice : 65 บาท) ????????????: ว่าจะซดสูตรคลีโอพัตรา แต่คิดว่าน่าจะช่วยใบหน้าเราไม่ได้แล้ว 555+ จัดจักรพรรดิ์มาจักหน่อย 555+ แก้วสูงมาเต็มๆ น้ำแข็งน้อย ฟองครีมธรรมดา พอไปวัดไปวาได้ครับ

     - Lemon tea ( Ice : 50 บาท) ????????????: ส้ม แดง มาเต็มแก้วดีไม่เบา เปรี้ยว หวาน หอมดีพอใช้ได้จ๊ะ 

     - ขนมขาไก่ ( ฟรี)???????????? : กรอบกรุบๆ เค็มไม่มาก พอทานได้เรื่อยๆจ๊ะ  


<<แบ่งรางวัลค่าหัวที่ไล่ล่ามา>>

     >รสชาติ – 3.5/5 : วัตถุดิบดีใช้ได้ครับ กาแฟเข้มข้นดีใช้ได้ ชามะนาวได้ตามมาตรฐาน เปรี้ยวธรรมชาติดีใช้ได้ หอมรวมๆแล้ว ความหอมพอใช้ได้ กลมกล่อมพอประมาณ ความเข้มข้นกำลังดี หน้าตาน่าทานดีใช้ได้ครับ 

     >ราคา – 3.75/5 : พอได้แวะหากัน กระชับความสัมพันธ์กันก็พอ กาแฟสูงกว่าด้านนอกนิดหน่อย เมื่อเทียบเกรดกับร้านระดับกลางๆโดยทั่วๆไป แต่การได้ของฟรีแถมดูสร้างความพึงพอใจให้เราได้พอสมควร คุณภาพถือว่าปานกลาง ปริมาณมาเต็มดี รวมๆแล้ว น้อง GB ก็ค่อนข้างพอใจ กับการลด แลก แจก สะสมของทางร้าน พัฒนาต่อไปนะจ๊ะ 

     >บรรยากาศ – 3.5/5 : ร้านโล่งๆโปร่งๆนั่งสบาย กว้างขวางดีใช้ได้ ตกแต่งแบบพื้นๆทั่วๆไป โต๊ะ-เก้าอี้ มีประมาณ 15-20 ที่ ที่นั่งนั่งสบายดี เบาะผ้าหนานุ่มแจ่มใช้ได้ สะอาดสะอ้าน แอร์เย็นสบายๆ น่านอนหลับจ๊ะ 555+ 

     >บริการ – 4/5 : ต้อนรับขับสู้ได้ดีครับ ยิ้มแย้มแจ่มใสและพูดจาสุภาพดี ให้คำแนะนำปานกลางและเชียร์แขกดี การบริการรวดเร็วดี การตระเตรียมอาหารรวดเร็วรวดเร็ว สถานที่จอดรถราคาเบาบาง จอดฟรีๆเต็มๆ 4 ชั่วโมง กว้างขวางด้านในและด้านหลังจ๊ะ

<< ท่านนายพลสดุดี ประดับยศ >>

     พึ่งพิงได้จ๊ะ
=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.


